സെക്കന്ഡറി തുല്യത പരീക്ഷയാരംഭിച്ചു: ആലുവയില് 189 പേര് പരീക്ഷയെഴുതി ആലുവ: സാക്ഷരത മിഷന്റെ ഹയര് സെക്കന്ഡറി തുല്യത പരീക്ഷ ആരംഭിച്ചു. പ്ലസ് വണ്, പ്ലസ് ടു വിഭാഗങ്ങളിലേക്കുള്ള പരീക്ഷയാണ് ഇന്നലെ ആരംഭിച്ചത്. ആലുവ ഗവണ്മെന്റ് ഗേള്സ് ഹയര് സെക്കന്ഡറി സ്ക്കൂളില് 189 പേരാണ് ആദ്യ ദിവസം പരീക്ഷയെഴുതിയത്. പ്ലസ് വണ് വിഭാഗത്തില്107 പഠിതാക്കള് രജിസ്റ്റര് ചെയ്തതില് 92 പേര് പരീക്ഷ എഴുതി. ഇംഗ്ലീഷ് ആയിരുന്നു ആദ്യ പരീക്ഷ. പ്ലസ് ടു വിന് 100 പേരാണ് രജിസ്റ്റര് ചെയ്തത്. ഇതില് 97 പേര് ആദ്യ പരീക്ഷയായ മലയാളത്തിനെത്തി.പരീക്ഷ എഴുതുന്ന അവരില് ഭൂരിഭാഗവും 22 വയസ്സിന് മുകളില് പ്രായമുള്ളവരാണ്. കൊവിഡ് രോഗബാധിതരായ രണ്ടു പേരാണ് ആലുവയില് പരീക്ഷ എഴുതിയത്. വാഴക്കുളം പഞ്ചായത്തിലെ ഒരു പുരുഷനും, കീഴ്മാട് പഞ്ചായത്തിലെ ഒരു സ്ത്രീയും. പരീക്ഷ ആരംഭിക്കുന്നതിന് തൊട്ടുമുമ്ബാണ് ഇരുവരും പിപിഇ കിറ്റ് ധരിച്ച് പരീക്ഷക്കെത്തിയത്. ഇവര്ക്കായി പ്രത്യേകംക്ല ാസ് റൂം ഒരുക്കിയിരുന്നു. ജനപ്രതിനിധികളും, അംഗ പരിമിതരും, ദമ്ബതികള് അടക്കമുള്ളവരും പരീക്ഷക്കെത്തി. ആലുവ ഗേള്സ് എച്ച്എസ്എസ്, മുടിക്കല് ഗവണ്മെന്റ് സ്ക്കൂള് എന്നിവിടങ്ങളിലെ പഠിതാക്കളാണ് ആലുവയില് പരീക്ഷ എഴുതിയത്. പഠനക്ല ാസുകള് ഞായറാഴ്ചകളിലും മറ്റ് അവധി ദിവസങ്ങളിലും ആയിരുന്നു നടന്നിരുന്നത്.